open-index/open-wikipedia-markdown huggingface dataset:
Nilo Azul

O **Nilo Azul** () é un longo río africano que nace en Etiopía e discorre tamén polo Sudán, onde se une, en Khartún, co Nilo Branco, para dar formalmente lugar á formación do río Nilo.

## Descrición 
O  Nilo Azul nace no lago Tana, un gran lago de 2.156 km² localizado na meseta norte de Amhara, a 1.788 m de altitude. A este lago chegan uns cincuenta arroios que se mesturan nas súas augas; ao máis grande de todos eles os etíopes chámanlle Abbay Wenz, «río grande» ou, comunmente, Abbay (አባይ), e din que é o verdadeiro Nilo Azul; nace nun bosquiño de árbores que se elevan nunha pradería de herba curta, nun lugar onde as augas emerxen burbuxeando duns pozos que se atopan ocultos entre a vexetación.

A uns 32 km do lago Tana, cara ao sueste, na meseta etíope, xorden as fervenzas do Nilo Azul ou de *Tis Abay*, nome que significa «auga fumarenta». Neste lugar hai establecida unha central hidroeléctrica non moi grande. A partir de aí xa se lle pode chamar, sen ningunha dúbida,  Nilo Azul. Á parte desta pequena central, os etíopes non explotan as augas do seu río Nilo nin para obter enerxía nin para regadío.

O curso deste río debuxa unha curva moi ampla polo país, en forma de arco, a través da rexión montañosa central de Etiopía e despois segue cara ao norte, cara ao Sudán. Este é un percorrido de máis de 800 km, ao longo do cal o río vai tomando un desnivel de aproximadamente 1.200 m. As augas van escavando aos poucos un canón, cuxas paredes son de rocha volcánica, que chega a ter unha anchura de 25 a 30  m, ao mesmo tempo que van transportando cara ao deserto o limo que proporcionan as terras altas de Etiopía.

No Sudán, o río recibe pola marxe dereita o seu principal afluente, o río Dinder (en árabe, *Nahr  Ad-dindar*), con 480 km de lonxitude, que tamén nace preto do lago Tana, pero que ten un curso moi diferente, sempre cara ao oeste-suroeste. 

Tras o seu percorrido polas terras etíopes, o Nilo Azul chega a Khartún no Sudán e alí únese co Nilo Branco; xuntos darán as súas augas ao Nilo propiamente dito. As inundacións anuais do Nilo débense en gran parte ao Nilo Azul que ofrece ao longo do ano moitas variacións no seu caudal. Na confluencia en Khartún de ambos os ramais, o Branco e o Azul, o Nilo Azul achega ao redor do 80% do caudal total do Nilo, mentres que o Branco achega a 20% da auga do mundo  restante.

O río supuxo desde tempos remotos unha barreira que en certo xeito dividía o país en dous. Durante moitos anos e ata o século XX só dispoñían de dous pontes construídos en pedra con morteiro. Máis tarde foron construídos outro tres moito máis modernos e funcionais, de aceiro e formigón, con dous carrís de circulación.

O tramo xeográfico do Nilo Azul ofrece unha serie de dificultades aínda hoxe no século XXI, como os rápidos, que dificultan a navegación polo río; as cuadrillas de bandidos que  merodean por aquelas terras, chamadas *shifta*, os indíxenas da conca baixa cuxas xavelinas poden chegar a ser un perigo para calquera visitante; os crocodilos, de gran tamaño; a calor asfixiante e os parasitos que provocan enfermidades febrís.

## Notas
Marianne Faithfull

**Marianne Evelyn Gabriel Faithfull**, nada en Hampstead, Londres, o 29 de decembro de 1946 e finada na mesma cidade o 30 de xaneiro de 2025, foi unha cantante, compositora e actriz inglesa. Acadou popularidade na década de 1960 coa publicación do seu éxito "As Tears Go By" e converteuse nunha das artistas femininas principais durante a *British Invasion* dos Estados Unidos.

## Traxectoria 
Durante os seus anos de escola, fíxose amiga de Sally Oldfield.

Faithfull comezou a súa carreira en 1964 tras asistir a unha festa de The Rolling Stones, onde foi descuberta por Andrew Loog Oldham. Trala publicación do sinxelo "As Tears Go By", converteuse nunha estrela internacional. O seu álbum debut *Marianne Faithfull* (1965, publicado simultaneamente co seu álbum *Come My Way*) foi un éxito comercial ao que seguiron varios álbums en Decca Records. Entre 1966 e 1970, mantivo unha publicitada relación con Mick Jagger. A súa popularidade aumentou cos seus papeis no cinema, como en ''I'll Never Forget What's'isname* (1967), *The Girl on a Motorcycle* (1968) e *Hamlet* (1969). Porén, a súa fama foi superada polos problemas persoais da década de 1970. Nese tempo foi anoréxica, sen fogar e adicta á heroína.

Tras unha longa ausencia comercial, Faithfull volveu coa estrea en 1979 do aclamado álbum *Broken English*. O disco foi un éxito comercial e marcou un rexurdimento da súa carreira musical. *Broken English* valeulle a Faithfull unha candidatura ao Grammy á mellor interpretación feminina de rock e adoita ser recoñecido como a súa "gravación definitiva". Tamén escribiu tres libros sobre a súa vida, *Faithfull: An Autobiography* (1994), *Memories, Dreams & Reflections* (2007) e *Marianne Faithfull: A Life on Record'' (2014).

Faithfull apareceu na listaxe de VH1 das "100 Grandes Mulleres do Rock and Roll". Recibiu o World Lifetime Achievement Award no Women's World Award 2009 e foi nomeada *Commandeur* da *Ordre des Arts et des Lettres* polo goberno de Francia.

## Discografía 
## Filmografía 
## Notas 
## Véxase tamén 
### Bibliografía 
* Stieven-Taylor, Alison (2007). *Rock Chicks:The Hottest Female Rockers from the 1960s to Now*. SYD. Rockpool Publishing. 
### Ligazóns externas 
* Páxina oficial
* Marianne Faithfull fansite
* Faithfull Forever&nbsp;– Inspired by Marianne Faithfull 
* Innocence and Experience: Marianne Faithfull at Tate Gallery Liverpool
Roundhay Garden Scene

***Roundhay Garden Scene*** é unha curtametraxe muda de 1888 gravada polo inventor francés Louis Le Prince. Rodado en Oakwood Grange en Roundhay, Leeds, no norte de Inglaterra, crese que esta escena é o filme máis antigo que existe dos que sobreviviron até o presente.

Segundo o fillo de Le Prince, Adolphe, o filme foi rodado en Oakwood Grange, o fogar de Joseph e Sarah Whitley, en Roundhay, Leeds, West Riding of Yorkshire, o 14 de outubro de 1888.
A escena amosa ó fillo de Louis, Adolphe Le Prince, a súa sogra Sarah Whitley (nada como Robinson e 1816 e finada o 24 de outubro de 1888), o seu sogro Joseph Whitley (nado en 1817 e finado o 12 de xaneiro de 1891) e Annie Hartley no xardín de Oakwood Grange paseando tranquilamente. Sarah é vista camiñando, ou bailando, cara a atrás cando ela pega a volta, e as colas do abrigo de Joseph vense voando mentres el tamén dá a volta. Joseph e Sarah Whitley eran os pais da muller de Le Prince, Elizabeth. Crese que Annie Hartley era unha amiga de Le Prince e da súa muller. Sarah Whitley morreu dez días despois de que a escena fose rodada.

## Notas 
## Véxase tamén 
### Ligazóns externas 
*
Cinematografía dixital

miniatura|Panavision Genesis.
A **cinematografía dixital** é o proceso de captura (gravación) dos filmes como imaxes de vídeo dixitais no canto de cadros de filmes analóxicos. A captura dixital pode ocorrer en cintas de vídeo, discos ríxidos, memoria flash ou outros medios de comunicación que poden gravar datos dixitais a través da utilización dunha cámara de vídeo dixital. Como a tecnoloxía dixital ten mellorado nos últimos anos, esta práctica volveuse dominante. Dende mediados dos anos de 2010, a maior parte dos filmes en todo o mundo son rodados e distribuídos dixitalmente, malia o feito de que isto levou a unha redución significativa na resolución aproximada, e, polo tanto, na calidade da imaxe.

Moitos provedores lanzaron os seus produtos ó mercado, incluíndo os provedores tradicionais de cámaras de filmes como Arri Alexa e Panavision, así como RED, Blackmagic, Silicon Imaging, Vision Research e as empresas que tradicionalmente son focadas en equipamentos de consumo e de transmisión de vídeo, como Sony, GoPro e Panasonic.

A desvantaxe máis notábel dos datos visuais ó seren gravados e almacenados como datos binarios (isto é dixitalmente), é a redución da calidade da imaxe polo feito de que os límites de resolución da maioría, se non todas as cámaras de imaxe vídeo dixital, raramente excedem máis do que 16 megapixels (16.000.000 px); mentres que as células de filmes con formato medio son quen de atinxir o equivalente a 400 megapixels (400.000.000 px) e alén. A principal motivación por tras da cinematografia dixital é a facilidade de uso e almacenamento compacto. Moitos dos que interesados ​​en replicar os certos detalles e texturas da realidade prefiren usar os formatos de imaxe analóxica para alcanzar os resultados desexados.

## Notas
Mudbound (filme)

***Mudbound*** é un filme estadounidense de 2017 dirixido por Dee Rees e escrito por Rees e Virgil Williams. Baséase na novela homónima escrita por Hillary Jordan. Está protagonizado por Carey Mulligan, Garrett Hedlund, Jason Clarke, Jason Mitchell, Jonathan Banks e Mary J. Blige. O filme conta a historia de dous veteranos da segunda guerra mundial, un branco e outro negro, que regresan á unha zona rural de Mississippi tratando de afrontar o racismo e o trastorno por estrés postraumático respectivamente. O filme estreouse no Festival de Cinema de Sundance o 21 de xaneiro de 2017, e foi distribuída por Netflix, cunha estrea limitada nas salas de cinema o 17 de novembro de 2017.

A crítica eloxiou o guión, a dirección e as interpretacións (especialmente as de Mitchell e Blige) e na 75ª edición dos Globos de Ouro recibiu nomeamentos nas categorías de mellor actriz secundaria (Blige) e mellor canción orixinal ("Mighty River"). Na 90ª edición dos Óscar, o filme conseguiu catro nomeamentos: mellor actriz secundaria e mellor canción orixinal para Blige, mellor guión adaptado e mellor fotografía, a última das cales converteu a Rachel Morrison na primeira muller nomeada nesta categoría. Blige converteuse na primeira persoa nomeada por actuar e cantar nun mesmo ano.

## Personaxes 
* Carey Mulligan como Laura McAllan (née Chappell)
* Jason Clarke como Henry McAllan
* Mary J. Blige como Florence Jackson
* Rob Morgan como Hap Jackson
* Jason Mitchell como Ronsel Jackson
* Garrett Hedlund como Jamie McAllan
* Jonathan Banks como Pappy McAllan
* Frankie Smith como Marlon Jackson
* Kennedy Derosin como Lilly May Jackson
* Elizabeth Windley como Amanda Leigh McAllan
* Piper Blaire como Isabelle McAllan
* Jason Kirkpatrick como Orris Stokes
* Kerry Cahill como Rose Tricklebank
* Oyeleke Oluwafolakanmi como Cleve
* Kelvin Harrison Jr. como Weeks
* Lucy Faust como Vera Atwood
* Dylan Arnold como Carl Atwood
* Samantha Höefer como Resl
* Geraldine Singer como Mrs. Chappell
* Henry Frost como Teddy Chappell
* Claudio Laniado como Dr. Pearlman
* Charley Vance como Sheriff Thacker

## Notas 
## Véxase tamén 
### Ligazóns externas 
* Páxina oficial
* 
* Ficha en RottenTomatoes
Filmes de Bolivia propostos ó Óscar ó mellor filme internacional

**Bolivia presentou filmes** para o Óscar ó mellor filme internacional dende o ano 1995. O premio é concedido anualmente pola Academia das Artes e das Ciencias Cinematográficas dos Estados Unidos de América a unha longametraxe producida fóra dos Estados Unidos e cuxo diálogo estea principalmente nunha lingua diferente do inglés. O galardón foi creado para a 28ª edición dos premios, sucedendo os premios honoríficos non competitivos que se presentaron entre 1947 e 1955 en recoñecemento dos mellores filmes en lingua estranxeira estreados nos Estados Unidos.

Até o ano 2024, dezaseis filmes bolivianos foron presentados para competir polo Óscar ó mellor filme internacional mais ningún deles foi finalmente nomeado. Tres dos filmes foron dirixidos por Juan Carlos Valdivia. As propostas de Bolivia son designadas pola Asociación de Cineastas Bolivianos (Asocine).

## Propostas 
A Academia das Artes e das Ciencias Cinematográficas convidou as industrias cinematográficas de varios países a presentar os seus mellores filmes para o Óscar ó mellor filme en lingua non inglesa dende o ano 1956. O Comité desta categoría supervisa todo o proceso e revisa tódolos filmes enviados. Despois disto, realízase unha votación secreta para determinar os cinco nomeados ó premio. A continuación amósase unha lista dos filmes que presentou Bolivia para a súa valoración pola Academia co respectivo ano e cerimonia de entrega.

## Notas
Rafael Pardo Carmona

**Rafael Pardo Carmona**, nado en Santiago de Compostela o 12 de xullo de 1899 e finado no mesmo concello o 3 de decembro de 1936, foi un mestre e político galego.

## Traxectoria 
Foi mestre interino de Arzúa (1926), Moar (1927), Lintín (1928), Rial (1929) e Baño (Muros). Colaborou en *El Pueblo Gallego*. Coa folga xeral revolucionaria de 1934 foi detido en Santiago de Compostela en outubro. Afiliado a Izquierda Republicana. Co golpe de Estado do 18 de xullo de 1936 foi detido. Xulgado no consello de guerra contra os doce membros do Comité da Fronte Popular o 19 de novembro, foi condenado á pena de morte. Fusilárono nas inmediacións do cemiterio de Boisaca o 3 de decembro de 1936 con Manuel Maroño Calvo, José Maroño Calvo, Modesto Pasín Noya, Fernando Domínguez Caamaño, Francisco Ponte Ces, Luís Martínez Nouche, Rafael Frade Peña, Luis Rastrollo González e José Germán Fernández.

## Notas 
## Véxase tamén 
### Bibliografía 
* 
*
Sex, Explained

***Sex, Explained*** é unha serie documental estadounidense producida por Vox. A serie, xunto con *The Mind, Explained* e *Coronavirus, Explained* é un spin-off da serie de televisión *Explained*. Os episodios da serie exploran temas arredor do eixo central do sexo, buscando explicar matices e tendencias. A serie está narrada por Janelle Monáe e estreouse a través de Netflix o 2 de xaneiro de 2020.

## Notas 
## Véxase tamén 
### Outros artigos 
* *Explained*
* *The Mind, Explained*
* *Coronavirus, Explained*
* *Whose Vote Counts, Explained*
* *Money, Explained*
### Ligazóns externas 
* Páxina web
*
Carreira de montaña (motor)

A **carreira de montaña** é unha disciplina de automobilismo e motociclismo que se disputa sobre percorridos curtos de portos de montaña con pendentes elevadas. Cando a chegada está a unha altitude maior que a saída fálase dunha **subida** ou **ascenso** de **montaña**, mentres que cando a meta está por debaixo do inicio dise que a carreira é un **descenso** ou **baixada de montaña** . 

Do mesmo xeito que nos rallys, as carreiras teñen un formato contra o reloxo. Os pilotos saen separados entre si varios segundos, de xeito que o piloto se enfronta ao reloxo e non precisa adiantar rivais. Os percorridos, de entre 1 e 10 km de lonxitude, percórrense entre unha e catro veces segundo a normativa da carreira.  

A Federación Internacional do Automóbil organiza o Campionato Europeo de Montaña e en varios países europeos hai torneos nacionais e rexionais, en particular os alpinos. Algunhas carreiras de montaña formaron parte do Campionato Mundial de Resistencia. En Europa, este tipo de carreiras realízanse en superficies asfaltadas, mentres que nos Estados Unidos tamén se usan estradas de grava, como o Pikes Peak. 

A Real Federación Española de Automobilismo organiza o Campionato de España de Montaña, contando algunhas das súas citas tamén para campionatos internacionais. Pola súa banda, a Federación Galega de Automobilismo organiza o Campionato de Galicia de Montaña. [miniatura| Un fórmula competindo na subida ao Fito, [Campionato Europeo de Montaña. |centro]]
## Véxase tamén 
### Outros artigos 
* Rally
* Carreira de resistencia

## Notas
Carrusel (novela)

***Carrusel*** é unha novela en lingua galega escrita por Berta Dávila e publicada por Editorial Galaxia en 2019. Nese mesmo ano gañou o XXXI Premio García Barros de novela, outorgado polo concello da Estrada. A revista dixital Fervenzas literarias, especializada en literatura galega, nomeouna a mellor novela galega do ano 2019. 

## Narración 
A novela está escrita en primeira persoa. Destaca polo lirismo da súa linguaxe, a honestidade e sinxeleza con que trata aspectos como a enfermidade mental, as reflexións metanarrativas ou o uso de metáforas matemáticas. Destaca tamén pola penetración psicolóxica coa que a protagonista describe a súa personalidade e a dos seus familiares, en especial do tío Carlos, que ten a mesma doenza mental que a protagonista. 

Como xa sucedera en *O derradeiro libro de Emma Olsen*, a anterior novela da autora, son numerosas as referencias á música pop. De feito, unha das primeiras fontes de inspiración para a novela foi a canción "The Circle Game", de Joni Mitchell.  

## Traducións 
A novela publicouse tamén en castelán, na editorial Barrett, en versión da propia autora.   

## Notas 
## Véxase tamén 
### Ligazóns externas 
* Ficha na páxina web de Editorial Galaxia
* Entrevista coa autora na TVG.
José Pose Miguens

**José Pose Miguens**, nado en Padrón cara a 1908 e finado en Santiago de Compostela o 12 de setembro de 1936, foi un carpinteiro e sindicalista galego.

## Traxectoria 
Membro do Sindicato de Oficios Varios de Padrón (CNT). Co golpe de Estado do 18 de xullo de 1936 foi detido. Xulgado en Compostela por rebelión o 7 de setembro con Faustino Liste Forján, José Tourís Castro, Serafín Mariño Santos, Daniel Caamaño Eiras e Luis García Abella, acusados de ser os autores do asalto ao tren en Osebe nas datas do golpe de Estado, foi condenado a pena de morte e executado en Compostela con Xoán Xesús González, Faustino Liste, José Tourís e Serafín Mariño o 12 de setembro de 1936.

## Notas
Wattpad

300px|dereita
**Wattpad** é unha plataforma para lectores e escritores que pode ser empregada por medio dun sitio web, un ordenador ou dende unha aplicación para móbiles que se pode atopar en Play Store. Os usuarios desta plataforma poden ler e publicar artigos, relatos, poemas, contos, blogs, fanfictions (ou fanfics), historias de ciencia ficción, romance, suspense etc., xa sexa en liña ou a través da aplicación de Wattpad (para iOs e Android). O contido inclúe obras tanto de autores descoñecidos coma coñecidos. Os usuarios poden comentar e votar polas historias ou unirse a grupos asociados co sitio web. Ó redor do 50% da demanda desta rede social procede dos Estados Unidos de América, e en menor medida do Reino Unido, o Canadá, Colombia, Venezuela, a Arxentina, España, Australia, Chile, Ecuador, o Perú, México, a República Dominicana, Bolivia e o Uruguai.​

## Notas
Robert Archibald

**Robert Michael Archibald**, nado o 29 de marzo de 1980 en Paisley e finado o 23 de xaneiro de 2020, foi un xogador de baloncesto profesional. Xogaba nas posicións de ala-pivote ou de pivote.

## Traxectoria 
Archibald foi elixido na 32ª posición do Draft da NBA de 2002 polos Memphis Grizzlies, e asinou un contrato por dous anos. Tras unha tempada en Memphis, na que xogou tan só 12 partidos, Archibald foi traspasado xunto a Brevin Knight e Cezary Trybański ós Phoenix Suns a cambio de Bo Outlaw e Jake Tsakalidis.

O 26 de decembro de 2003, Archibald foi traspasado ós Orlando Magic. Unha semana máis tarde foi traspasado de novo, desta vez ós Toronto Raptors a cambio de Mengke Bateer e Remon van de Hare.

## Notas 
## Véxase tamén 
### Ligazóns externas 
* Estatísticas en Basketball-Reference.com  
* Perfil en Euroleague.net
Peter Gade

**Peter Høeg Gade**, nado en Aalborg o 14 de decembro de 1976, é un xogador profesional de bádminton dinamarqués retirado.

Gade deixou a súa paegada na historia do bádminton grazas ao título individual do All England Open Badminton Championships de 1999 e os seus cinco campionatos europeos na categoría masculina individual. Foi o número un da clasificación mundial entre 1998 e 2001. Cos seus vinte e dous títulos de Grand-Prix, é un dos xogadores de máis éxito do deporte. O 22 de xuño de 2006 volveu obter por un breve tempo o número un mundial, tras gañar o Open de Singapur e acadar os cuartos de final do Open de Malaysia.

Trala derrota nos cuartos de final do Open de Francia de 2012, retirouse da competición internacional.

## Resultados 
[miniatura|Peter Gade no [BWF World Championships de 2010]]
### BWF World Championships 
*Individual masculino*

### European Championships 
*Individual masculino*

### World Junior Championships 
*Dobres masculinos*

### European Junior Championships 
*Individual masculino*

*Dobres masculinos*

### BWF Superseries 
A BWF Superseries, lanzada o 14 de decembro de 2006 e posta en marcha en 2007, é unha serie de torneos de bádminton de elite aprobada pola Badminton World Federation (BWF). A BWF Superseries ten dous niveis: Superseries e Superseries Premier. Unha temporada de Superseries inclúe doce torneos en todo o mundo, introducida en 2011, con xogadores de éxito convidados ás finais da Superserie, que ten lugar a final do ano.

*Individual masculino*

:  Torneo BWF Superseries Finals
:  Torneo BWF Superseries Premier
:  Torneo BWF Superseries

### IBF Grand Prix 
O World Badminton Grand Prix está aprobado pola International Badminton Federation dende 1983.

*Individual masculino*

### IBF International 
''Men's singles''

## Vida privada 
Gade vive en Holte en Copenhague. Ten dous fillos coa ex xogadora de balonmán Camilla Høeg.

## Honores 
* Premio especial da DBF 2006.
* Xogador Mundial de Bádminton IBF en 1998.

## Notas 
## Véxase tamén 
### Ligazóns externas 
* Páxina oficial 
* DBF Profile Danmarks Badminton Forbund
*
Samuel T. Durrance

**Samuel Thornton Durrance**, nado en Tallahassee (Florida) o 17 de setembro de 1943 e finado en Viera (Florida) o 5 de maio de 2023, foi un astronauta estadounidense que formou parte das misións STS-67 e STS-35. Pasou un total de 25,59 días no espazo.

## Traxectoria
Durrance graduouse en ciencias e é máster en física pola Universidade do Estado de California nos Ánxeles en 1972 e 1974 respectivamente. Ten un doutoramento en astroxeofísica pola Universidade de Colorado en 1980.

Participou nas misións STS-67 e STS-35, pasando un total de 25,59 días no espazo.

## Notas 
## Véxase tamén 
### Outros artigos 
*STS-67
*STS-35
James Dutton

**James Patrick "Mash" Dutton, Jr.**, nado en Eugene (Oregón) o 20 de novembro de 1968, é un astronauta estadounidense retirado que formou parte da misión STS-131. Pasou un total de 15,12 días no espazo.

## Traxectoria
Dutton graduouse en enxeñería astronáutica na Academia da Forza Aérea dos Estados Unidos en 1991 e é máster na mesma materia pola Universidade de Washington en 1994.

Foi seleccionado pola NASA en maio de 2004 e en febreiro de 2006 completou o adestramento de astronauta. Participou na misión STS-131, pasando un total de 15,12 días no espazo.

## Notas 
## Véxase tamén 
### Outros artigos 
*STS-131
Rodrigo de Villandrando

miniatura|Escudo de armas do condado de Ribadeo.
**Rodrigo de Villandrando**, conde de Ribadeo e vizconde da Illa (Entrimo), nado en Valladolid en 1378 e finado na mesma cidade en 1448, foi un militar e aristócrata castelán.

## Traxectoria
Participou na guerra entre Pedro I e Henrique de Trastámara a favor do segundo, e despois diso marchou a Francia e participou na Guerra dos Cen Anos a favor de Carlos VII, participando, aínda así, nos saqueos á poboación civil, comúns nesa guerra. Tivo fama de gran guerreiro e home honorable, grazas á súa actitude leal para os seus señores.

Xoán II concedeulle o condado de Ribadeo, ó seu regreso da guerra, como pago polo seu apoio á casa dos Trastámara. Logo disto, Rodrigo amosou de novo a súa fidelidade ó rei ó liberalo dunha conspiración que pretendía facelo prisioneiro en Toledo. Esta acción deulle o privilexio de comer na mesa do rei e recibir o traxe que este poñía o día da súa onomástica, honra que segue recaendo na casa de Alba.

Participou nos avatares do reinado de Xoán II, principalmente na caída do valido Álvaro de Luna, grazas á súa influencia sobre o rei.

Casou con Margarida de Borbón, e, en segundo casamento, con Beatriz de Zúñiga, coa que tivo o seu primoxénito Pedro, que foi o seu sucesor no título ó seu falecemento en Valladolid en 1448.

Non hai ningún documento que indique que Rodrigo se achegase ó seu condado, pero si hai documentación do seu apoio a potenciar o porto de Ribadeo como saída a Inglaterra e Europa.

Tamén é autor de varios poemas que se conservan no cancioneiro de Hernando del Pulgar.

## Notas
The Ideal Copy

***The Ideal Copy*** é o cuarto álbum de estudio da banda inglesa de rock Wire, publicado en abril de 1987 a través do selo Mute Records. Trátase do seu primeiro disco tras o hiato do grupo entre 1980 e 1985. *The Ideal Copy* chegou ao número 87 da lista británica de álbums.

Wire xa usara instrumentos electrónicos nos álbums *Chairs Missing* e *154*, pero tras o seu hiato a banda abriuse aínda máis ao uso de secuenciadores, sintetizadores e caixas de ritmos. Isto fixo que os críticos musicais comparasen *The Ideal Copy* con grupos como New Order. O crítico Kirk Fillmore, comparou ademais o son do baixo do sinxelo "Ahead" co de Peter Hook, aínda que o baixista Graham Lewis tocara así xa en anteriores discos do grupo. De feito, o xornalista Richard Grabel sinalou que "New Order e calquera outra banda de guitarras e sintetizadores inspíranse ano Wire de finais dos 70", suxerindo que "as cousas pecharon o círculo".

En maio de 1988 *The Ideal Copy* converteuse na primeira gravación de música popular en ser editada comercialmente en formato DAT.

## Listaxe de cancións 
## Notas
Bonnie J. Dunbar

**Bonnie Jeanne Dunbar**, nada en Sunnyside (Washington) o 3 de marzo de 1949, é unha astronauta estadounidense retirada que formou parte das misións STS-61-A, STS-32, STS-50, STS-71 e STS-89. Pasou un total de 50,35 días no espazo.

## Traxectoria
Dunbar graduouse en ciencias e enxeñería da cerámica pola Universidade de Washington en 1971 e 1975 respectivamente. Ten un doutoramento en enxeñería mecánica e biomédica pola Universidade de Houston en 1983.

En 1978 tivo un posto de oficial de carga útil e controladora de voo no Centro Espacial Lyndon B. Johnson. Traballou no posto de oficial de navegación e guiado e controladora de voo durante a reentrada controlada da estación espacial Skylab en 1979. Posteriormente foi nomeada oficial de proxecto e carga útil para a integración de varias cargas útiles dos transbordadores espaciais.

Foi seleccionado pola NASA como astronauta en agosto de 1981, participando nas misións STS-61-A, STS-32, STS-50, STS-71 e STS-89 e pasando un total de 50,35 días no espazo. Retirouse da NASA en setembro de 2005 para pasar a ser presidente do Museo do Voo en Seattle, Washington.

## Notas 
## Véxase tamén 
### Outros artigos 
*STS-61-A
*STS-32
*STS-50
*STS-71
*STS-89
The Drill

***The Drill*** é o oitavo álbum de estudio da banda inglesa de rock Wire, publicado en abril de 1991 a través do selo Mute Records. Allmusic escribe que o disco realmente está formado por remesturas da mesma canción, "Drill", e aparece oficialmente listado como un EP en vez de como un álbum a pesar da súa lonxitude de case unha hora.

## Listaxe de cancións 
## Notas
Send

***Send*** é o décimo álbum de estudio da banda inglesa de rock Wire, publicado en maio de 2003 a través do selo Pinkflag. É a súa primeira gravación como cuarteto dende *Manscape* (1990) e o seu primeiro álbum dende 1991. O disco está formado por sete cancións editadas anteriormente en 2002 nos EPs *Read & Burn 01* e *Read & Burn 02*, e catro temas novos.

## Listaxe de cancións 
## Notas
The First Letter

***The First Letter*** é o noveno álbum de estudio da banda inglesa de rock Wire, publicado en outubro de 1991 a través do selo Mute Records. É o último disco editado polo grupo antes do seu segundo hiato. É un dos tres únicos lanzamentos acreditados a "Wir", os outros son o sinxelo "So And Slow It Grows", e un EP de dous temas titulado *Vien*. A banda cambiou o seu nome para "Wir" despois da marcha do batería Robert Gotobed, que deixou o grupo porque a dirección musical de Wire dependía cada vez máis de caixas de ritmos e *loops*.

## Listaxe de cancións 
## Notas
Filmes de Nixeria propostos ó Óscar ó mellor filme internacional

**Nixeria presentou un filme** para o Óscar ó mellor filme internacional por primeira vez no ano 2019. Porén, o 4 de novembro de 2019, a Academia descualificou a proposta de Nixeria por estar a maioría do diálogo en inglés, aínda que o ano seguinte o comité nixeriano anunciou que a Academia permitiría escoller filmes que estivesen falados en pidgin.

O premio é concedido anualmente pola Academia das Artes e das Ciencias Cinematográficas dos Estados Unidos de América a unha longametraxe producida fóra dos Estados Unidos e cuxo diálogo estea principalmente nunha lingua diferente do inglés. O galardón foi creado para a 28ª edición dos premios, sucedendo os premios honoríficos non competitivos que se presentaron entre 1947 e 1955 en recoñecemento dos mellores filmes en lingua estranxeira estreados nos Estados Unidos.

## Propostas 
A Academia das Artes e das Ciencias Cinematográficas convidou as industrias cinematográficas de varios países a presentar os seus mellores filmes para o Óscar ó mellor filme en lingua non inglesa dende o ano 1956. O Comité desta categoría supervisa todo o proceso e revisa tódolos filmes enviados. Despois disto, realízase unha votación secreta para determinar os cinco nomeados ó premio. A continuación amósase unha lista dos filmes que presentou Nixeria para a súa valoración pola Academia co respectivo ano e cerimonia de entrega.

## Notas
Manscape

***Manscape*** é o sétimo álbum de estudio da banda inglesa de rock Wire, publicado o 15 de maio de 1990 a través do selo Mute Records. Foi producido por David M. Allen, e gravado e mesturado principalmente nos RAK Studios por Roy Spong.

En *Manscape* Wire explorou a música electrónica con máis profundidade que en anteriores traballos. Os baixos e as baterías foron principalmente secuenciados, e nunha xira polo Reino Unido e Europa a banda xirou sen o batería Robert Gotobed. O disco está formado principalmente por material novo, xunto con algunhas cancións vellas reelaboradas para incluírlle instrumentación electrónica.

"The Morning Bell" trata sobre o sistema educativo público británico, mentres que "Small Black Reptile" fala sobre o sistema político. A peza central do álbum, "You Hung Your Lights in the Trees/A Craftsman's Touch", dura algo máis de dez minutos.

A edición orixinal en vinilo ten unha orde de cancións significativamente distinta e omite os temas "Life in the Manscape", "Stampede" e "Children of Groceries".

## Listaxe de cancións 
## Notas
As Fontes, Reigada, Monforte de Lemos

**As Fontes** é un lugar da parroquia de Reigada, no concello de Monforte de Lemos. En 2018 tiña 51 habitantes (27 homes e 24 mulleres), sendo o lugar máis poboado da parroquia.

O lugar sitúase a 336 m de altitude, xunto á estrada LU-933 e á liña ferroviaria León-A Coruña, ao norte da estrada N-120.

## Lugares e parroquias
### Lugares de Reigada
### Parroquias de Monforte de Lemos
Eduardo Villardefrancos

**Eduardo Villardefrancos Rodríguez**, nado na Coruña en 1874 e finado na mesma cidade o 1 de novembro de 1939, foi un empresario cinematográfico galego.

## Traxectoria 
Foi fillo de Eduardo Villardefrancos Pardo de Andrade e alumno do pintor Luís Álvarez. Estudou en París Belas Artes. Traballou de profesor de debuxo e foi tamén libreiro, pero en xullo de 1908 abriu na Coruña o salón París. No salón París realizábanse diferentes espectáculos, e posteriormente, dende finais de 1911, adicouse exclusivamente á proxección de filmes. Esta sala foi a primeira sala de cine estable de Galicia, e unha das máis importantes da Coruña durante as primeiras décadas do século XX.

Tamén se adicou á produción e a traballar como operador de filmes, gravando varias reportaxes sobre acontecementos sociais da cidade da Coruña. Algúns dos que se proxectaron foron: *La Semana Santa en La Coruña* (1911), *Torneo de foot-ball* (1911), *Llegada y salida del tren rápido de La Tribuna y banquete con los periodistas locales* (1912), *Gran concurso hípico coruñés* (1912) ou *La botadura del Alfonso XIII* (1913).

## Notas 
## Véxase tamén 
### Bibliografía 
* 
### Ligazóns externas 
* [https://museobelasartescoruna.xunta.gal/gl/coleccion/autores/villardefrancos-rodriguez-eduardo ] no Museo de Belas Artes da Coruña.
Termoclina

[miniatura|Os [lagos estratifícanse en tres seccións separadas: Ⅰ. O *epilimnio*; Ⅱ. O *metalimnio* e Ⅲ. O *hipolimnio*  As escalas utilízanse para asociaren cada sección á estratificación ás súas profundidades e temperaturas correspondentes. A saeta úsase para mostrar o movemento do vento sobre a superficie da auga, o que inicia a rotación no epilimnio e o hipolimnio.]]

A **termoclina** é unha capa dentro dun corpo de auga ou de aire onde a temperatura cambia rapidamente coa profundidade ou a altura, respectivamente.

## Nos océanos 
Debido a que a auga non é perfectamente transparente, a maioría da luz solar é absorbida na capa superficial, que así se quenta. 

O vento e a circulación de ondas moven a auga nesta capa, distribuíndoa dentro della, facendo que a temperatura relativamente se uniformice nas primeiras ducias de metros. 

Debaixo desta capa de mestura, a temperatura baixa moi rapidamente; quizais a máis de 20&nbsp;°C nos seguintes 150 m de profundidade. 

Esta área de rápida transición é a **termoclina**; debaixo dela, a temperatura continúa caendo, pero moito máis gradualmente. 

Nos océanos, o 90 % da auga está debaixo da termoclina. 

Este chamado "océano profundo" está formado por capas de igual densidade, pobremente mesturada, e tan fría como de 0 a 3&nbsp;°C 

miniatura|esquerda|300px|Gráfico de situación da termoclina en condicións normais.
[miniatura|dereita|300px|Gráfico de situación da termoclina en [La Niña.]]
Xulio Villarino

**Xulio Villarino Aguiar**, nado en Foz o 21 de xullo de 1969, é un fotógrafo galego.

## Traxectoria 
Estudou Maxisterio en Lugo e a súa formación fotográfica é autodidacta.

Comezou no mundo da fotografía ós 16 anos e iniciou os seus traballos como fotógrafo profesional en 1993, botou oito anos traballando para *La Voz de Galicia*, despois dos cales decidiu adicarse ó fotoxornalismo independente.

Actualmente adícase a facer reportaxes de produción propia, que son distribuídos pola axencia madrileña *Cover*. A maiores, colabora con diferentes medios como *El País Semanal* ou *El Semanal*. Tamén publica os seus traballos en diferentes revistas como *Le Monde 2*, *Geo*, *Courrier International*, *Dominical*, *Magazine El Mundo*, *Spain Magazine*, *Viajar* ou *The Dallas Morning News*. 

Tamén fixo diferentes exposicións individuais na Coruña, Vigo, Madrid, O Bierzo ou Ortigueira, e tamén colectivas como *Terras Esgazadas*, na IX Fotobienal de Fotografía de Vigo no ano 2000, ou *Os Novos Españois*, no Círculo de Belas Artes de Madrid en 2003. 

Fixo tamén series e documentais que foron exhibidos en diferentes festivais como o de Zahara de la Sierra (Cádiz) en 2002, no Internacional de Fotoxornalismo Cidade de Xixón, tamén no 2002, ou no Festival Visa para a Imaxe de Perpiñán no 2003. 

Deu obradoiros e conferencias de fotografía dixital en Ourense e en Viveiro, e dirixiu tamén o Festival Noites de Luz, do Seminario de Estudos Terra de Viveiro. 

## Recoñecementos
A súa obra atópase espallada en coleccións públicas e privadas, e recibiu os seguintes recoñecementos:
* Premio Luis Ksado de Creación Fotográfica (1998)
* Premio Fuji Europress Photo ó mellor fotoperiodista español e a mención de honra deste mesmo galardón na fase europea (1999)
* Premio de Xornalismo Xosé Aurelio Carracedo (1999)
* Premio Ortega y Gasset (2000)
* Premio Fuji (2002, na categoría de viaxes, e 2003, na de noticias)

## Notas
Safe (serie de televisión)

***Safe*** é unha serie televisiva dramática franco-británica creada polo autor Harlan Coben e escrita polo guionista Danny Brocklehurst. Ambientada en Inglaterra, a serie é unha produción de Canal+, sendo estreada na canle C8 en Francia, e a través de Netflix internacionalmente agás en Francia. A serie comezou a rodarse en Manchester, Liverpool e Cheshire en xullo de 2017. Consta de oito episodios que se estrearon en 190 países o 10 de maio de 2018.

## Personaxes 
* Michael C. Hall como Dr. Tom Delaney
* Amanda Abbington como Detective Sophie Mason
* Marc Warren como Dr. Pete Mayfield
* Audrey Fleurot como Zoé Chahal
* Hannah Arterton como detective Emma Castle
* Nigel Lindsay as Jojo Marshall
* Laila Rouass como Lauren Marshall
* Joplin Sibtain como Neil Chahal
* Milo Twomey como Bobby
* Emmett J. Scanlan como Josh Mason
* Amy James-Kelly como Jenny Delaney
* Amy-Leigh Hickman como Sia Marshall
* Freddie Thorp como Chris Chahal
* Hero Fiennes-Tiffin como Ioan Fuller
* Louis Greatorex como Henry Mason
* Isabelle Allen como Carrie Delaney
* Karen Bryson como Helen Crowthorne

## Notas
Abrasión dental

En odontoloxía denomínase **abrasión dental** (en latín científico *abrasio dentium*) ao desgaste mecánico producido pola interacción con outros obxectos que non sexan o contacto dente-dente.

## Dentes máis afectados e causas 
Con maior frecuencia afecta aos premolares e caninos, xeralmente ao longo das marxes cervicais (*cervix dentis*), superficie da unión da coroa do diente e a raíz, nos sucos xinxivais. En base en enquisas clínicas, os estudos demostraron que a abrasión é o factor etiolóxico máis común, aínda que non o único, para o desenvolvemento de lesiónes cervicais non cariosas (NCCL, nas súas siglas en inglés) e é causado con maior frecuencia por unha técnica incorrecta do cepillado dental.

A abrasión con frecuencia preséntase na unión cemento-esmalte, e pode ser causada por moitos factores contribuíntes, todos coa capacidade de afectar a superficie do diente en diversos graos.

A aparencia pode variar segundo a causa da abrasión, porén, presenta con maior frecuencia en forma de "V" causada por unha presión lateral excesiva mentres o doente cepilla os dentes. A superficie é brillante en lugar de cariada, e ás veces a fenda é o suficientemente profunda como para ver a cámara pulpar dentro do dente.

A presenza da perda cervical non cariosa debido á abrasión pode conducir a consecuencias e síntomas taies como aumento da sensibilidade dentaria á calor e ao frío, aumento de placa que dará como resultado caries e enfermidade periodontal, dificultade de aparellos dentais como a dentadura postiza ao enganchar o dente, e tamén pode ser esteticamente desagradábel para algunhas persoas.

## Notas
Abrasión (homónimos)

**Abrasión** pode referirse a:
* **Abrasión**, en dermatoloxía, unha ferida que consiste nun dano superficial na pel.
* **Abrasión cirúrxica**, en cirurxía, sinónimo de **raspado**.
* **Abrasión corneal**, en oftalmoloxía, ulceración do epitelio corneal por fricción.
* **Abrasión dental**, en odontoloxía, a perda da estrutura dental por forzas mecánicas dun elemento estraño.
* **Abrasión (xeoloxía)**, desgaste que se produce na superficie dunha rocha a causa da fricción dun axente erosivo, como a area, o vento, as ondas do mar ou o xeo.
* **Abrasión mecánica**, proceso de desgaste dun material por efecto dun axente abrasivo.
Ostreidos (homónimos)

O nome **ostreidos** pode referirse a:
* **Ostreidos**, unha orde de moluscos bivalvos.
* **Ostreidos**, unha familia de dita orde.
Filmes de Alxeria propostos ó Óscar ó mellor filme internacional

[miniatura|299x299px|[Costa-Gavras dirixiu *Z* (1969), o primeiro filme presentado por Alxeria e o primeiro en gañar o premio.]]
**Alxeria presentou filmes** para o Óscar ó mellor filme internacional dende o ano 1969. O premio é concedido anualmente pola Academia das Artes e das Ciencias Cinematográficas dos Estados Unidos de América a unha longametraxe producida fóra dos Estados Unidos e cuxo diálogo estea principalmente nunha lingua diferente do inglés. O galardón foi creado para a 28ª edición dos premios, sucedendo os premios honoríficos non competitivos que se presentaron entre 1947 e 1955 en recoñecemento dos mellores filmes en lingua estranxeira estreados nos Estados Unidos.

Até o ano 2024, catro filmes alxerianos foron nomeados ó Óscar ó mellor filme internacional, e outro máis, *Z* de Costa-Gavras, gañou o premio. Os outros dous directores cuxos filmes foron finalmente nomeados ó premio son Ettore Scola e Rachid Bouchareb. *Le Bal* de Scola foi aceptado como nomeado na 56ª edición dos premios. Bouchareb ten dous filmes aceptados como nomeados: *Poussières de vie* na 68ª edición e *Indigènes* na 79ª edición.

## Propostas 
A Academia das Artes e das Ciencias Cinematográficas convidou as industrias cinematográficas de varios países a presentar os seus mellores filmes para o Óscar ó mellor filme en lingua non inglesa dende o ano 1956. O Comité desta categoría supervisa todo o proceso e revisa tódolos filmes enviados. Despois disto, realízase unha votación secreta para determinar os cinco nomeados ó premio. A continuación amósase unha lista dos filmes que Alxeria presentou para a súa valoración pola Academia co respectivo ano e cerimonia de entrega.

## Notas
Atrás

***Atrás*** foi un semanario que se editou en Lalín en 1930.

## Historia e características 
Subtitulado *Semanario editado por el Centro Republicano de Lalín*, apareceu o 13 de setembro de 1930. De tendencia republicana, estaba dirixido por Manuel Ferreiro Panadeiro. No seu editorial proclamaba:

Entre os seus colaboradores figuraron José Echeverría Novoa e Xesús Golmar. Só chegou a ver a luz o primeiro número.

## Véxase tamén 
### Ligazóns externas 
* Igrexas, Manuel (26/8/2012). "Atrás" historiasdedeza.wordpress.com.
Patricia Clarkson

**Patricia Davies Clarkson**, nada en Nova Orleáns o 29 de decembro de 1959, é unha actriz estadounidense. Participou como protagonista e como secundaria en numerosos filmes, dende independentes ata producións dos grandes estudios. Entre os seus recoñecementos están unha candidatura ao Óscar, dúas aos Globos de Ouro, unha aos Tony, dous premios Emmy, dous premios da National Society of Film Critics e un British Independent Film Award.

## Traxectoria 
Clarkson naceu e creceu en Nova Orleáns, filla de Jackie Clarkson (de solteira Brechtel), política e concelleira, e Arthur "Buzz" Clarkson, administrador escolar que traballaba na Escola de Medicina da Universidade Estatal de Luisiana. Obtivo un grao en arte dramática da Universidade de Fordham antes de asistir á Escola Yale de Arte Dramático, onde se graduou en 1985 cun Master of Fine Arts.

Debutou no cinema no filme sobre a mafia de Brian De Palma *Os intocables de Eliot Ness* (1987), ao que seguiu un papel secundario en *Harry o sucio na lista negra* (1988), con Clint Eastwood. Tras aparecer en numerosos papeis pequenos a principios e mediados da década de 1990, recibiu a atención da crítica pola súa interpretación dunha actriz drogadicta no filme independente *High Art* (1998). e gañou dous premios Emmy pola súa interpretación. Outros filmes nos que interveu na década de 2000 foron *Good Night, and Good Luck* (2005), *Lars and the Real Girl* (2007) e *Elegy* (2008).

En 2010, Clarkson tivo un papel secundario no suspense de Martin Scorsese *Shutter Island*, seguido de papeis en comedias como *Easy A* (2010) e *Friends with Benefits*. Posteriormente interpretou a malvada Ava Paige en *The Maze Runner* (2014) e as súas dúas secuelas. Volveu ao teatro en 2014 para interpretar o papel de Madge Kendal na produción de Broadway de *The Elephant Man*, pola que foi candidata ao Tony á mellor actriz. En 2017 gañou un premio do Cinema Independente Británico como mellor actriz secundaria polo drama de Sally Potter *The Party*, e interpreteou unha personaxe na serie de Netflix *House of Cards*. Coprotagonizou con Amy Adams a miniserie de HBO *Sharp Objects* en 2018, pola que gañou o Globo de Ouro.

## Vida persoal 
Como resposta á marea negra de Deepwater Horizon, Clarkson publicou un artigo para a revista do Natural Resources Defense Council *OnEarth*. Tamén publicou un anuncio falando sobre a súa experiencia crecendo en Nova Orleáns. Ambos os documentos foron publicados o 26 de xullo de 2010.

Clarkson reside en Nova York. Vendeuno por 2,5 millóns en novembro de 2018.

Clarkson nunca casou e non ten fillos. Nunha entrevista de 2016, declarou, "Nunca quixen casar, nunca quixen nenos... nacín sen ese xene". Tres das catro irmás de Clarkson teñen fillos e ela é moi achegada aos seus sobriños e ás súas sobriñas. Un dos seus sobriños, Mac Alsfeld, é actor, guionista e director.

## Filmografía 
## Notas 
## Véxase tamén 
### Bibliografía 
*
*
### Ligazóns externas 
* "Patricia Clarkson, Directors' Stealth Weapon" Michelle Orange, *The New York Times*, 30 de xullo de 2010
* Patricia Clarkson "Good Night, And Good Luck" Interview  Future Movies, 2 de setembro de 2006
Tempada 2018 do Campionato de Galicia de Rally

dereita|miniatura|Celebración de RMC con Víctor Senra, Iago Caamaño e o resto do equipo.
A **tempada 2018** foi a 40ª edición do **Campionato de Galicia de Rally**. Comezou o 23 de febreiro no Rally da Coruña e rematou o 18 de novembro no Rally Comarca da Ulloa. O calendario contou con nove probas das cales o Rally Rías Baixas entrou como novidade, o Rally Botafumeiro regresou ao certame despois de catro anos de ausencia e o Rally do Cocido quedou fóra ao entrar no calendario do Campionato de España de Rally.
Víctor Senra proclamouse campión galego por segundo ano consecutivo. Alberto Meira e Iago Caamaño foron os principais rivais.

## Calendario 
[miniatura|250x250px|[Víctor Senra alzouse co seu segundo título autonómico.]]

## Equipos 
[miniatura|[Mitsubishi Lancer|Mitsubishi Lancer Evo X de Alberto Meira, subcampión final.]]

## Clasificación 
### Campionato de pilotos 
[miniatura|[Iago Caamaño no Rally Botafumeiro.]]

### Equipos 
### Copilotos 
### Agrupación 1 
### Agrupación 2 
### Agrupación 3 
### Agrupación 4 
### Agrupación 5 
### Pirelli AMF MS 
### Pirelli Top Ten A 
### Pirelli Top Ten B 
### Recalvi 
### Volante FGA 
## Notas 
## Véxase tamén 
### Ligazóns externas 
* Sitio web da FGA
* Clasificacións finais da tempada
Pectininos (subfamilia)

A dos **pectininos** (*Pectinina*) é unha suborde de moluscos bivalvos mariños da orde dos pectínidos.

## Taxonomía 
A surde comprende dúas superfamilias, que integran as familias que se indican:  
* Superfamilia pectinoideos (*Pectinoidea*) 
** Familia entolíidos (*Entoliidae*)
** Familia pectínidos (*Pectinidae*)
** Familia propeamusíidos (*Propeamussiidae*)
** Familia espondílidos (*Spondylidae*)
** Familia sinciclonémidos (*Syncyclonemidae*)
* Superfamilia anomioideos (*Anomioidea*)
** Familia anomíidos (*Anomiidae*)
** Familia placúnidos (*Placunidae*)

## Notas
Xoana de Flandres

: *Para a Condesa de Flandres (1206-1244), ver* **Xoana I de Flandres**.  

miniatura| Xoana de Flandres
**Xoana de Flandres**, nada en 1295 e finada en 1374, era unha princesa francesa filla de Lois I de Flandres, conde de Nevers, e de Xoana de Rethel, condesa de Rethel. 
## Traxectoria 
### Guerra de Sucesión da Bretaña 
Á morte de Xoán III da Bretaña, Xoán de Monfort disputoulle o ducado á súa sobriña Xoana de Penthièvre, o que levou a unha guerra de vinte anos chamada Guerra dos dous Xoáns ou Guerra de Sucesión da Bretaña. Cando Xoán de Montfort foi feito prisioneiro, Xoana tomou a dirección dos seus exércitos e continuou a loita, permitindo ao seu fillo Xoán (V ou VI) (segundo as distintas fontes) conquistar o Ducado da Bretaña. 

Xoana de Flandres tamén é famosa por unha acción espectacular: mentres as tropas de Carlos de Blois cercaban Hennebont, onde estaba Xoana, conseguiu galvanizar as tropas e os civís tan ben que todos os ataques foron rexeitados. Unha noite, á fronte dun destacamento de soldados, saíu da cidade e prendeu lume ás tendas das tropas do adversario. Máis tarde, grazas a isto, conseguiu chegar a Auray, desde onde puido levar 600 cabaleiros, o que permitiu a liberación da cidade. Despois diso, Xoana de Flandres pasou a chamarse X*oana a Chama*.

### Matrimonio e descendencia 
miniatura| Xoana a Chama en Hennebont.
Casou con Xoán II de Montfort (1294-1345), conde de Montfort, e tivo a: 

* Xoán V (ás veces Xoán VI), coñecido como o anglófilo (m. 1399), duque da Bretaña e conde de Richmond. 
* Xoana (1341 - 1399), casada con Ralph Basset de Drayton. 

### Devanceiros 

## Véxase tamén
Hatem Ben Arfa

**Hatem Ben Arfa**, nado en Clamart o 7 de marzo de 1987, é un futbolista francés. Xoga de extremo.

## Traxectoria 
O 28 de xaneiro de 2020 anunciouse a súa fichaxe ata final de tempada polo Real Valladolid.

## Notas 
## Véxase tamén 
### Ligazóns externas 
* Perfil en UEFA.com 
* Estatísticas na Ligue 1